alexandrainst/scandi-wiki huggingface dataset:
Aksjemøllen (hotell)

Aksjemøllen, tidligere Mølla Hotell, er et hotell i Lillehammer. Hotellet ligger ved elva Mesna, ikke langt fra Lillehammers handlegate, Gågata. Hotellet har 58 rom, to møterom, og 1 skybar på toppen av den gamle kornsiloen (Toppen Bar). Det ble i 2021 en del av hotellkjeden Classic Norway. Høsten 2021 gjennomgikk hotellet en totalrenovering, og i januar 2022 gjenåpnet det under det nye navnet «Aksjemøllen».

Historie 
Bygget var opprinnelig en kornmølle.

I 1991 var dette den eneste gjenværende møllebygningen i distriktet. Etter over 130 års mølledrift ble virksomheten regnes som ulønnsom, og sommeren 1991 ble kornmøllen nedlagt. Bare en måned etter at Mølla malte sitt siste korn startet ombyggingen til hotell. Rommene er stort sett lagt inn i møllas kornsilo, mens resten av bygningsmassen er administrasjon og møterom. Etter en total renovasjon sto hotellet klart til å ta imot gjester til Vinter-OL i 1994.

Referanser 

Hoteller i Innlandet
Samferdsel i Lillehammer
Byggverk i Lillehammer
Næringsliv i Lillehammer
John Surtees

John Surtees (født 11. februar 1934 i Tatsfield i Surrey i England, død 10. mars 2017) var en britisk roadracing- og Formel 1-fører. Han ble verdensmester i 500 cm³ i 1956, 1958, 1959 og 1960 samt 350 cm³ i 1958, 1959 og 1960. I 1964 ble han verdensmester i Formel 1, og er den eneste som har blitt verdensmester på både to og fire hjul.

Surtees ble i nyttårslisten for 2016 forfremmet til kommandør (CBE) av Order of the British Empire.

Resultater

Motorsykkel, Grand Prix-resultater 

(Forklaring) (Resultater i uthevet skrift indikerer pole position, kursiv indikerer raskeste runde)

Noter til tabellen:
  - 500 cm³-løpet ble stoppet på grunn av dårlig vær, og FIM ekskluderte løpet fra mesterskapet.

Fullstendige Formel 1-resultater 
(Forklaring) (Resultater i uthevet skrift indikerer pole position, kursiv indikerer raskeste runde)

Referanser

Eksterne lenker 
 

Britiske Formel 1-førere
Motorsyklister
Verdensmestere i motorsport
Order of the British Empire (CBE)
Personer fra distriktet Tandridge
Arnljot Elgsæter

Arnljot Elgsæter (født 19. mars 1944 i Kistrand i Finnmark) er en norsk professor emeritus som var fast ansatt ved Institutt for fysikk ved NTH/NTNU fra 1974 til 2009. Han er sivilingeniør i teknisk fysikk fra NTH i 1969, og Ph.D. i biofysikk fra University of California, Berkeley, USA, i 1974.

Eksterne lenker  
 Google scholar

Norske fysikkprofessorer
Professorer ved NTNU
Medlemmer av Det Kongelige Norske Videnskabers Selskab
Medlemmer av Norges Tekniske Vitenskapsakademi
GlobalConnect

GlobalConnect, tidligere Broadnet AS, er et ledende teknologi- og telekommunikasjonsselskap i Nord-Europa. Konsernet leverer helhetlige løsninger fra jord til sky basert på egen infrastruktur, som består av 84.000 km fibernettverk og datasenter på 27.000 kvadratmeter i Danmark, Norge, Sverige, Finland og det nordlige Tyskland. GlobalConnect har 28.000 bedriftskunder i konsernet og 90.000 privatkunder i Norge gjennom merkevaren Homenet.

Konsernet har over 1800 ansatte, og hadde en omsetning på over NOK 5,4 milliarder i 2019. GlobalConnect har hovedkontor i Taastrup, Danmark og Fornebu, Norge.

Tidligere Broadnet AS ble opprettet i 2012, da Ventelos datakomvirksomhet ble skilt ut og døpt om til Broadnet AS. Samtidig ble Broadnet Norge en del av det nye selskapet. Broadnet AS er eid av Broadnet Holding, som igjen eies av EQT.
I 2019 skiftet selskapet navn fra Broadnet til GlobalConnect.

Referanser

Eksterne lenker
 

Teleselskaper
IT-selskaper
Teknologiselskaper
Damsekanalen

Damsekanalen (fransk: Canal de Damme, nederlandsk: Damse Vaart eller Napoleonvaart) er en kanal i den belgiske provinsen Vest-Flandern. Kanalen forbinder byen Brugge med Westerschelde ved byen Sluis i den nederlandske provinsen Zeeland.

Kanalen ble bygget på ordre fra Napoléon Bonaparte i 1810. Han ønsket å ha bruke kanaler som en effektiv transportmåte uten risiko for forstyrrende inngrep fra den britiske marinen. Etter seieren over Napoleon ble utløpet av kanalen flyttet fra Breskens til dagens utløp i Sluis. Etter ombygningen ble kanalen gjenåpnet for trafikk i 1856. 

Damse kanal krysser Leopoldkanalen og Schipdonkkanalen som begge ble gravd ut på midten av 1800-tallet. Målet var å redusere innblanding fra nederlenderne som en følge av Belgias uavhengighet i 1830. På grunn av ulik høydeforskjell i de tre kanalene var det nødvendig å skape et system av sluser for å koble disse sammen. Kanalen var i aktiv bruk helt frem til 1940 da franske tropper ødela slusesystemet og derved satte en stopper for sjøtransport på kanalen. Etter andre verdenskrig ble kanalen gjenåpnet på nytt, men nå kun til fritidsbåter. En turistbåt kjører på kanalen mellom byene Damse og Brugge.

Bildegalleri

Referanser

Eksterne lenker 
 

Kanaler i Belgia
Kanaler i Nederland
Vest-Flandern
Zeeland
Dudzelebrug

Dudzelebrug er en bro med to løp som krysser Schipdonkkanalen og Leopoldkanalen i Dudzele, en bydel i den belgiske kommunen Brugge. Den ble bygd i 1953, er 30,7 meter lang og 15,32 meter bred. 

Schipdonkkanalen
Angie Zelter

Angie Zelter (født 5. juni 1951) er en britisk aktivist hovedsakelig kjent som grunnlegger av en rekke internasjonale kampanjegrupper, blant annet Trident Ploughshares (en gruppe fredsaktivister som arbeider for å avvikle Storbritannias kjernefysiske våpensystemer) og International Woman's Peace Service. Zelter er kjent for å fremme ikkevold i sine kampanjer og direkte aksjoner, og hun har blitt arrestert over hundre ganger i blant annet Belgia, Canada, England, Malaysia, Norge, Polen og Skottland, og sonet 16 ganger i fengsel. Zelter hevder å være en «global borger».

På 1980-tallet grunnla Zelter kampanjen Snowball Campaign som oppmuntret flere tusen mennesker til å rive ned gjerdene rundt amerikanske militærbaser i Storbritannia. I 1996 var hun en del av en gruppe som avvæpnet en BAE Hawk, et britisk-produsert jagerfly, noe som førte til skader for 1,5 millioner pund og forhindret at flyet kunne bli eksportert til Indonesia hvor det ville ha blitt benyttet for å angripe Øst-Timor. Hun ble frikjent for denne handlingen, noe som førte til at saken om våpenkontroll ble omtalt og diskutert i massemedia.

I mars 2012 ble Zelter arrestert av sørkoreansk politi for å ha forstyrret byggingen av den kontroversielle marinebasen Jeju-do.

Se også 
 Trident Ploughshares

Referanser

Eksterne lenker 
 Trident Ploughshares
 Artikkel om Trident Ploughshares på Alternative nobelprisens nettsted
 Frukost med Angie kronikk av Sven Lindqvist

Britiske aktivister
Det røde tårn

Det røde tårn (tyrkisk: Kızıl Kule) er et historisk åttekantet tårn i den tyrkiske byen Alanya. Tårnet blir sett på som et symbol for byen og er avbildet på byens flagg.
Tårnet ble bygget i 1226 etter at Sultan Alaaddin Keykubat hadde inntatt Alanya etter 5 års kamp. Tårnet, som ligger nær sjøen, ble bygget først og fremst for å forsvare byens skipsverft. Rundt på toppen av tårnet er det skyteskår, der soldatene kunne forsvare tårnet mot angrep uten at de selv utsatte seg for noen risiko. Hvis motstanderens soldater kom for nær, ble det helt kokende vann over dem fra skyteskårene.

Det røde tårn er i dag blant Alanyas mest besøkte severdigheter. I første etasje er det ofte utstillinger med tepper, arbeidsredskaper og våpen spesielt fra de seldsjukiske og osmanske perioder.

Galleri

Referanser

Kilder 
 /sunsearch.info om Det røde tårn

Eksterne lenker 
 
 Red Tower 360 Tour

Alanya
Byggverk i Tyrkia
Tyrkias historie
1226
KulturIT

KulturIT er et selskap som er etablert av Norsk Folkemuseum og Maihaugen i samråd med ABM-utvikling. Selskapet utvikler, drifter og vedlikeholder felles it-systemer for forvaltning, formidling, utvikling av samlinger ved museer og andre kulturinstitusjoner og for tilrettelegging av samlingene for forskning.

KulturIT bidrar med kompetanse til museer og andre kulturinstitusjoner for å samordne og utvikle digital forvaltning og formidling av materiell og immateriell kulturarv og står for utvikling av katalogprogrammet Primus og felleskatalogen DigitaltMuseum.

KulturIT har hovedkontor Lillehammer. Lewi Nordby er direktør.

Referanser

Eksterne lenker 
 
 DigitaltMuseum

Norske IT-selskaper
Selskaper med offentlig eierskap
Etableringer i 2015
Eyvind Dalseth

Eyvind Dalseth (født 1941) er en norsk filosof.

Dalseth var elev ved Trondheim katedralskole og klassekamerat med Gudmund Hernes. Han studerte filosofi ved universitetet i Bergen og kom med i kretsen rundt Jakob Meløe («jakobinerne»). I 1965 ble han mag. art. med en avhandling om Ludwig Wittgenstein. Han ble senere universitetslektor ved universitetet i Trondheim.

Dalseth utga en norsk utgave av Konrad Marc-Wogaus Filosofisk leksikon, og skrev en bok om den norske positivismestriden på 1960-tallet (Sosiologi og filosofi, 1972). I 1974 skrev han sammen med Knut Erik Tranøy en utredning om vitenskapsteoriens stilling i Norge.

Referanser

Bibliografi 
 Sosiologi og filosofi (1972)

Eksterne lenker 

Norske filosofer
Fødsler i 1941
Det Andre Teatret

Det Andre Teatret (DAT) er et teater som ligger i Ivan Bjørndals gate 9, mellom Sagene og Torshov i Oslo. Teatret ble åpnet høsten 2011 av improvisatører fra Teater Liksom, som da holdt til i lokaler på Chateau Neuf i Oslo. De som startet teatret var Nils Petter Mørland, Mats Eldøen, Tony Totino, Veslemøy Mørkrid, med flere. Den selvstendige improgruppen Improtent har også vært sentral i driften av DAT.

Det Andre Teatret har improvisasjonsteater som hovedfokus, og ble i starten drevet utelukkende på frivillig basis, men har i årenes løp mottatt støtte til sin kunstneriske virksomhet fra ulike statlige og kommunale støtteordninger. 

Kjente personer som har vært knyttet til teatret er blant annet Harald Eia, Mats Eldøen, Helén Vikstvedt, Thorbjørn Harr og Nils Petter Mørland.

Bygningen hvor teateret holder til var tidligere en del av Lilleborg fabrikker.

Referanser 

Teatre i Oslo
Kunst og kultur i 2011
Merrabergtunnelen

Merrabergtunnelen er en 220 meter lang veitunnel i Molde kommune i Romsdal i Møre og Romsdal. Den ble utvidet i 1970-årene av arbeidere i Rødsand Gruber. Den var tidligere en del av fylkesvei 62, men ble i 2007 erstattet av Skrøotunnelen. Dette har ført til at tunnelen nå er privat eid av grunneier. Det er fortsatt mulig å kjøre gammelvegen, men dette er ikke anbefalt siden det ligger steiner i vegbanen og det er stor rasfare langs strekningen. Det er også ganske gjengrodd langs strekningen.

Strekningen Eidsøra-Sunndalsøra ble planlagt og påbegynt i 1930-årene. Okkupasjonsmakten ønsket sammenhengende vei fra Oppdal til Romsdalskysten og påskyndet med opp mot 400 mann på arbeidet. Strekningen var ferdig i 1948.

Se også 
 Skrøotunnelen

Referanser

Eksterne lenker 
 Tidens Krav: Dragkamp om tunnelpenger
 Merrabergtunnelen på Google Streetview

Veitunneler i Møre og Romsdal
Veier i Molde
Furenetunnelen

Furenetunnelen er en 47 meter lang veitunnel på E39 i Volda kommune i Møre og Romsdal.

Se også
Veitunneler i Norge
Undersjøiske veitunneler i Norge

Referanser

Veitunneler i Møre og Romsdal
Veier i Volda
Tunneler åpnet i 2008
PSY

Park Jae-sang (koreansk: 박재상; født 31. desember 1977) er en sørkoreansk rapper, låtskriver, danser og plateprodusent. Han er bedre kjent under artistnavnet PSY (koreansk:싸이). Han er kjent for sine humoristiske videoklipp og sceneopptredener og han har opptrådt på TV-programmer som The Ellen DeGeneres Show, Extra, Good Sunday: X-Man, The Golden Fishery og Saturday Night Live.

PSY tok utdanning ved Boston University og Berklee School of Music, men fullførte aldri noen grad.

Musikkvideoen til låten «Gangnam Style» var den mest sette videoen på YouTube. Videoen er per februar 2022 blitt sett rundt  ganger.

Diskografi

Album

Singler

Filmografi

Filmer 
 Mong Jung Gi 2 (2005)
 Mong Jung Gi (2002)

Programleder 
 Liste over nåværende programmer
 M.net: Superstar K4 (슈퍼스타 K4) Dommer (siden 2012)

Referanser

Eksterne lenker 
 
 
 
 

Sørkoreanske musikere
Rappere
Personer fra Seoul
Gilderhammartunnelen

Gilderhammartunnelen er en 78 meter lang veitunnel på fylkesvei 354  i Halsa kommune i Møre og Romsdal.

Se også
Veitunneler i Norge
Undersjøiske veitunneler i Norge

Eksterne lenker 
 Gilderhammartunnelen på Google Streetview

Veitunneler i Møre og Romsdal
Veier i Heim
Tunneler åpnet i 1971
Goksøyrtunnelen

Goksøyrtunnelen er en 159 meter lang veitunnel på fylkesvei 18 i Herøy kommune i Møre og Romsdal. Den ble bygget mellom 1934–1937 som en del av oppgraderingen av strekningen Runde–Goksøyr. Den var da 130 meter lang. I 1966-67 ble tunnelen utvidet og fikk betongoverbygg i hver ende. Den er nå 159 meter lang. Gamleveien kan skimtes ovenfor tunnelåpningen på vestsiden og til høyre for åpningen på østsiden.

Galleri

Se også
Veitunneler i Norge
Undersjøiske veitunneler i Norge

Referanser

Eksterne lenker
 Goksøyrtunnelens vestside på Google StreetView
 Goksøyrtunnelens østside på Google StreetView
 Finn.no kart flyfoto fra 1965 over Goksøyrtunnelen

Veitunneler i Møre og Romsdal
Veier i Herøy
Tunneler åpnet i 1967
Halsatunnelen

Halsatunnelen er en 142 meter lang veitunnel på Europavei 136 i Rauma kommune i Møre og Romsdal. Tunnelen er av betong og går under Raumabanen.

Se også
Veitunneler i Norge
Undersjøiske veitunneler i Norge

Veitunneler i Møre og Romsdal
Veier i Rauma
Tunneler åpnet i 2006
Raumabanen
Europavei 136
Jernbanebyggverk i Rauma
Hatlaåstunnelen

Hatlaåstunnelen er en veitunnel i Ålesund i Møre og Romsdal. Tunnelen er en del av  E136. Den er 323 meter lang.

Se også 
 Veitunneler i Norge
 Undersjøiske veitunneler i Norge

Referanser

Eksterne lenker 
 Hatlaåstunnelen på Google StreetView

Veitunneler i Møre og Romsdal
Tunneler åpnet i 1986
Europavei 136
Hegerbergtunnelen

Hegerbergtunnelen er en 261 meter lang veitunnel på fylkesvei 354  i Halsa kommune i Møre og Romsdal.

Se også
Veitunneler i Norge
Undersjøiske veitunneler i Norge

Eksterne lenker 
 Hegerbergtunnelen på Google Streetview

Veitunneler i Møre og Romsdal
Veier i Heim
Tunneler åpnet i 1966
Nebbetunnelen

Nebbetunnelen er en 444 meter lang veitunnel på fylkesvei 64  i Rauma kommune i Møre og Romsdal.

Se også
Veitunneler i Norge
Undersjøiske veitunneler i Norge

Eksterne lenker 
 Nebbetunnelen på Google Streetview

Veitunneler i Møre og Romsdal
Fylkesvei 64
Veier i Rauma
Tunneler åpnet i 1991
Hellesyltporten

Hellesyltporten er en veitunnel i Stranda kommune i Møre og Romsdal. Tunnelen er en del av  fylkesvei 60. Den er 377 meter lang.

Se også 
 Veitunneler i Norge
 Undersjøiske veitunneler i Norge

Referanser

Eksterne lenker 
 Hellesyltporten på Google StreetView

Veitunneler i Møre og Romsdal
Tunneler åpnet i 1996
Fylkesvei 60
Skuggetunnelen

Skuggetunnelen er en 183 meter lang veitunnel på E136 i Ålesund kommune i Møre og Romsdal.

Referanser

Se også
Veitunneler i Norge
Undersjøiske veitunneler i Norge

Veitunneler i Møre og Romsdal
Veier i Ålesund
Tunneler åpnet i 1986
Europavei 136
Remetunnelen

Remetunnelen er en 567 meter lang veitunnel på fylkesvei 659 i Ålesund kommune i Møre og Romsdal.

Se også
 Remefjelltunnelen
Veitunneler i Norge

Referanser

Eksterne lenker 
 Remetunnelen på Google StreetView

Veitunneler i Møre og Romsdal
Veier i Ålesund
Tunneler åpnet i 1950-årene
Remefjelltunnelen

Remefjelltunnelen er en 617 meter lang veitunnel på fylkesvei 659 i Ålesund kommune i Møre og Romsdal.

I 1936 fantes vei over Remefjellet (Remmefjellet) mellom Håvika via Reme og Slyngstad, men den var ikke brukbar for biltrafikk. I 1938 var strekningen Brattvåg-Reme ferdig til bruk, mens tunnel gjennom fjellet kom etter krigen. Olav Oksvik åpnet den første Remefjelltunnelen 11. august 1954..

Se også
Veitunneler i Norge
Undersjøiske veitunneler i Norge

Referanser

Eksterne lenker 
 Remefjelltunnelen på Google StreetView

Veitunneler i Møre og Romsdal
Veier i Ålesund
Tunneler åpnet i 1930-årene
Bård Harstad

Bård Harstad (født 1973) er en norsk samfunnsøkonom, professor ved Økonomisk institutt, Universitetet i Oslo, professor II ved Toulouse School of Economics og redaktør for Review of Economic Studies, et av "topp fem" tidsskriftene i samfunnsøkonomi.  

Han har undervist på Harvard, MIT og, i perioden 2004-2013, ved Kellogg School of Management, Northwestern University. Der ble han tildelt The Max McGraw Chair in Management and the Environment.

Han er eneste nordmann som har mottatt alle de tre hovedstipendene til Det europeiske forskningsrådet (ERC): Starting Grant, Consolidator Grant, og Advanced Grant.

Priser og utmerkelser 

 2022 ERC Advanced Grant for Environmental Exploitation of Political Economics.
 2021 Fellow, Econometric Society.
 2021 Fellow, Society for the Advancement of Economic Theory.
 2019 Erik Kempe Award for Conservation Contracts and Political Regimes.
 2019 Fellow, European Economic Association.
 2019 Det Norske Videnskaps-Akademi.
 2016 ERC Consolidator Grant for The Economics and Politics of Conservation.
 2013 Erik Kempe Award for Buy Coal! A Case for Supply-Side Environmental Policy.
 2013 Fridtjof Nansens belønning for yngre forskere. 
 2012 ERC Starting Grant for General Institutional Equilibrium.
 2012 Utpekt som en av de 10 mest fremtredende norske forskere under 40 år i Morgenbladets forskerkåring.
 2008 Agnar Sandmo Junior Visiting Fellowship. 
 2006 Arnbergska Priset for doktorgradsavhandlingen ved Stockholms universitet.

Referanser

Eksterne lenker 

 Hjemmeside UiO
 morgenbladet.no Regner med politikk portrettintervju i forbindelse med Morgenbladets forskerkåring 14.09.2012
 

Norske professorer i økonomi
Professorer ved Universitetet i Oslo
Norske samfunnsøkonomer
ERC-stipend
Eidsnakktunnelen

Eidsnakktunnelen er en veitunnel i Volda kommune i Møre og Romsdal.

Den er 1627 meter lang og er en del av Kvivsvegen og E39. Under planleggingen hadde tunnelen navnet Kalvatntunnelen.

Galleri

Se også 
Kvivstunnelen
Veitunneler i Norge
Undersjøiske veitunneler i Norge

Referanser

Veitunneler i Møre og Romsdal
Veier i Volda
Tunneler åpnet i 2012
Kvivstunnelen

Kvivstunnelen er en veitunnel Volda kommune i Møre og Romsdal, den går under fjellet Kviven mellom Hornindalen og Kalvatn i Austefjorden. Den er 6 563 meter lang og er en del av europavei 39. Tunnelen ble åpnet i 2012, og utgjør en del av Kvivsvegen, som erstattet ferjesambandet Volda–Folkestad. Ferjesambandet går fortsatt og er en del av riksvei 651.

Se også 
Eidsnakktunnelen
Veitunneler i Norge

Referanser 

Veitunneler i Møre og Romsdal
Veier i Volda
Tunneler åpnet i 2012
Tunneler på E39
Fyrdsbergtunnelen

Fyrdsbergtunnelen er en veitunnel i Volda kommune i Møre og Romsdal.

Den er 1185 meter lang og er en del av Europavei 39.

Galleri

Se også 

Veitunneler i Norge
Undersjøiske veitunneler i Norge

Referanser

Veitunneler i Møre og Romsdal
Veier i Volda
Tunneler åpnet i 2011
Stettetunnelen

Stettetunnelen er en 420 meter lang veitunnel på fylkesvei 661 i Ålesund kommune i Møre og Romsdal. Tunnelen var en del av byggetrinn 2 på Vegvesenets Straumsbruprosjekt på fylkesveien mellom Digernes og Stette. Den erstatter den krappe Storløypressvingen hvor biler ofte havnet utfor på vinterstid. Fylkesveien ble 375 meter kortere da tunnelen åpnet. Tunnelprosjektet kostet 77,5 millioner kroner og er betalt med bompengene fra Straumsbrua. Da er også en 16 meter bru og 320 meter sideveier inkludert.

Tunnelen ligger 800 meter sør for bygda Stette, nord i Skodje kommune.

Se også 
 Veitunneler i Norge
 Undersjøiske veitunneler i Norge

Referanser

Eksterne lenker 
 Smp.no: Stette-tunnelen opna
 Vegvesen.no: Prosjektside

Veitunneler i Møre og Romsdal
Veier i Ålesund
Tunneler åpnet i 2012
Nicolas Colsaerts

Nicolas Colsaerts (født 14. november 1982 i Schaerbeek) er en belgisk profesjonell golfspiller. Han spiller på Europatouren, der han har to seire.

Colsaerts ble profesjonell på sin attenårsdag i 2000. Han hadde to seire på Challenge Tour i 2009, og fikk sin første seier på Europatouren i 2011. Han ble i 2012 tatt ut til det europeiske Ryder Cup-laget.

Meritter

Seire på Europatouren 

 2012 Volvo World Match Play Championship

 2011 Volvo China Open

Lagturneringer 
 Seve Trophy (for Kontinental-Europa): 2011
 World Cup (for Belgia): 2011

Eksterne lenker 
 
 
 Profil på europeantour.com

Personer fra Schaerbeek
Belgiske golfspillere
Golfspillere under Sommer-OL 2016
Deltakere for Belgia under Sommer-OL 2016
Fødsler i 1982
Lucius II

Lucius II, født Gherardo Caccianemici dall'Orso  (født ukjent år i Bologna, død 15. februar 1145 i Roma) var pave fra den 9. mars 1144 til sin død, 15. februar 1145.

Liv og virke

Bakgrunn
Gherardo Caccianemici dall'Orso ble født i Bologna, uvisst når. Innen han begynte å arbeide for den romerske kurie, var han aktiv innen jusens område i hjembyen.

Kardinal
I 1124 utnevnte pave Honorius II ham til kardinalprest av Santa Croce in Gerusalemme. Fra 1125 var han pavelig legat i Tyskland, der han tok del i valget av kong Lothar III (1125), var drivende i å utse Norbert til biskop av Magdeburg (juli 1126), og hjalp til med å bilegge en tvist om tilsettingen til bispesetet Würzburg etter at biskop Gebhard var blitt avsatt av paven i 1126. 

Under Innocents IIs pontifikat var han tre ganger pavelig sendebud til Tyskland. Under alle disse oppdrag virket han lojalt for pavens interesser, og det bør tilskrives ham æren at Lothar III foretok to ekspedisjoner til Italia for å forsvare Innocens mot motpaven Anaclet II. Mot slutten av Innocens' pontifikat ble han utnevnt han til pavelig kansler og bibliotekar.

Pave
Han hla valgt den 9. og konsakrert til pave den 12. mars 1144, etter Cølestin IIs korte regjeringstid, og tok navnet Lucius II. 

En kort tid etter at han var blitt pave, i juni 1144, holdt han konferanse med kong Roger II av Sicilia i Ceperano. Hensikten var å klarlegge kongens plikter som vasall under Den Hellige Stol. Kong Rogers motkrav var imidlertid så stora at Lucius tilbakeviste dem, hvorpå kongen tol til våpen og pave Lucius ble tvunget til en fred på kong Rogers betingelser. 

Oppmuntret av kong Rogers fremganger, utså republikanerne i Roma motpavens bror til senator, og krevde at paven skulle overlate all verdslig myndighet i dennes hender; dette etter at Lucius hadde oppløst senatet som pave Innocens II hadde opprettet. Etter å forgjeves ha tryglet keiser Konrad III om bistand, marsjertee Lucius opp på Capitolium som befalingsmann for en liten armé, men den ble slått ned. Skal man tro opplysningene i Pantheon av Gottfrid av Viterbo, ble paven alvorlig skadet av steiner som ble kastet mot ham ved denne anledning, og dette skal ha vært årsaken til at han noen dager etter døde.

Ved en synode i Roma i mai 1144 løste han en tvist mellom metropolitten av Tours og biskopen av Dol. Han bad abbeden av Cluny om å sende 13 av sine munker til Roma, og ved deres ankomst gav han dem den 19. januar 1145 Sankt Sabas kloster. Han grunnla noen andre klostre i Italia og Tyskland, og var spesielt velvillig innstilt overfor premonstratenserordenen.

Referanser

Litteratur 
  Rudolf Hüls: Kardinäle, Klerus, Kirchen Roms. 1049–1130. Niemeyer, Tübingen 1977, ISBN 3-484-80071-2, S. 164 (Bibliothek des Deutschen Historischen Instituts in Rom 48).

Eksterne lenker 
 
 Vaticanhistory

Paver
Italienske diplomater
Personer fra Bologna
Fødselsår ukjent
Sigurd Lund Hamran

Sigurd Lund Hamran (født 24. januar 1902 på Helle i daværende Flakstad kommune, død 4. november 1977) var en norsk politiker (Ap) som var stortingsrepresentant fra Nordland fra 1954 til 1969. Fra 1945 til 1953 var han vararepresentant, og møtte fast fra 1945 til 1951 mens Reidar Carlsen var handelsminister og fiskeriminister.

Hamran var medlem av Moskenes kommunestyre fra 1933, og var ordfører i kortere perioder i 1945 og 1961, samt fra 1963 til 1971.

Av yrke var Hamran fisker og bonde (fiskerbonde).

Referanser

Kilder 
 Biografi på Stortinget.no (besøkt 22. september 2012)

Eksterne lenker 
 

Stortingsrepresentanter fra Ap
Stortingsrepresentanter for Nordland
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Ap-ordførere i Nordland
Ordførere i Moskenes
Personer fra Moskenes kommune